Silwerstormvoël

Die silwerstormvoël (Fulmarus glacialoides) is 'n skaars stormvoël van die suidelike oseane, wat in Suid-Afrika aan die aan die wes- en suidkus opgemerk word. Hulle is langlewende en monogame voëls, wat ook getrou aan hul broeiplekke is. In Engels staan dit as die Southern fulmar bekend. Die ysstormvoël (Fulmarus glacialis) is 'n susterspesie wat tot die noordelike oseane beperk is.

Beskrywing
Die voël is 45 tot 51 cm groot en weeg 670 tot 1 000 g. Die vlerkspan wissel van 110 tot 120 sentimeter. Die voël is liggrys met 'n wit borskant. 

Gewoontes
Buite die broeiseisoen is dit 'n pelagiese spesie wat op vis, inkvis en garnale voed. Hulle broei aan die kuslyn van Antarktika en aanliggende eilande. Meestal sal 'n paar slegs een eier per broeiseisoen lê. Hul neste word meestal op lyste of in skeure teen kuslangse kranse geplaas. Roofmeeue en kokerbekke hou 'n gevaar in, maar die broeivoëls kan hulself verdedig deur 'n onwelriekende olie op die bedreiging uit te spoeg.

 Fotogalery 

 Sien ook 
 Alfabetiese lys van Suid-Afrikaanse voëls
 Lys van Suid-Afrikaanse voëls (Groepeer)
 Lys van Suider-Afrikaanse voëls volgens wetenskaplike name

 Bron 

 Sasol Voëls van Suider-Afrika. Struik Nature. Vierde Uitgawe 2011. 

 Verwysings 

Kategorie:Stormvoëls